«Nguyễn Thị Oanh» har flere betydninger.

| Medaljeoversikt |
| --- |
| Konkurrerte for VietnamVietnam Vietnam |
| Friidrett: |
| Friidrett Asiamesterskapet i friidrett innendørs |
| Bronse | Teheran 2018 |  1500 m |
| Bronse | Teheran 2018 |  3000 m |
| Friidrett Asialekene |
| Bronse | Jakarta 2018 |  3000 mH |
| Friidrett Sørøstasiatiske leker |
| Gull | Filippinene 2019 |  1500 m |
| Gull | Filippinene 2019 |  5000 m |
| Gull | Filippinene 2019 |  3000 mH |
| Gull | Kuala Lumpur 2017 |  1500 m |
| Gull | Kuala Lumpur 2017 |  5000 m |
| Sølv | Naypiydaw 2013 |  3000 mH |
| Friidrett Juniorasiamesterskapet i friidrett |
| Gull | Taipei 2014 |  3000 mH |

**Nguyễn Thị Oanh** (født 15. august 1995) er en vietnamesisk friidrettsutøver som hovedsakelig konkurrerer i mellomdistanseløp, langdistanseløp og hinderløp. Hun fikk bronse på 1500 meter og 3000 meter under Asiamesterskapet i friidrett innendørs 2018, og vant 1500 meter, 5000 meter og 3000 meter hekk under Sørøstasiatiske leker 2019.

Idrettskarrière
---------------

### 2011

Nguyễn kom på andreplass på 3000 meter hinder under det vietnamesiske juniormesterskapet i friidrett 2011. Under det vietnamesiske mesterskapet i friidrett kom hun på tredjeplass på 3000 meter hinder og åttendeplass på 1500 meter.

### 2012

Hun deltok i Sørøstasiatisk mesterskap i friidrett for junior 2012, og kom der på andreplass på 2000 meter hinder. Under det vietnamesiske juniormesterskapet i friidrett 2012 fikk hun bronse på 1500 meter og kom på fjerdeplass på 3000 meter hinder.

### 2013

I juni 2013 deltok hun i Sørøstasiamesterskapet i friidrett for ungdom 2013 (Southeast Asian Youth Athletics Championships), der hun vant 3000 meter hinder. Hun vant 3000 meter hinder under det vietnamesiske juniormesterskapet i friidrett 2013, og fikk bronse på 1500 meter, og hun fikk sølv på 3000 meter under under det vietnamesiske mesterskapet i friidrett. Hun deltok i Sørøstasiatiske leker 2013, og fikk der sølv på 3000 meter hinder.

### 2014

Nguyễn vant 3000 meter hinder under Juniorasiamesterskapet i friidrett 2014, med tiden 10:27,29, og hun fikk sølv på 5000 meter. Under *National Games* i Namdinh kom hun på andreplass på 3000 meter hinder.

### 2015

Hun deltok i vietnamesisk mesterskap i friidrett 2015, og kom der på andreplass på 5000 meter og tredjeplass på 3000 meter hinder.

### 2017

Sørøstasiatiske leker 2017 ble arrangert i Kuala Lumpur, og Nguyễn vant der 1500 og 5000 meter. Under det vietnamesiske mesterskapet i friidrett vant hun 1500 meter, 5000 meter og 3000 meter hinder.

### 2018

Nguyễn deltok i Asiamesterskapet i friidrett innendørs 2018 i Iran, og fikk der bronse på 1500 og 3000 meter. Hun deltok i Asialekene 2018 i Indonesia, og fikk der bronse på 3000 meter hinder, og hun kom på fjerdeplass på 1500 meter. Hun vant 1500 meter, 5000 meter og 3000 meter hinder under National Games i Hanoi i november, og hun vant 1500 meter og 3000 meter hinder under ASEAN University Games i Myanmar i desember.

### 2019

Hun deltok i Asiamesterskapet i friidrett 2019, og kom der på femteplass på 1500 meter og åttendeplass på 3000 meter hinder. I mai deltok hun i det åpne taiwanesiske mesterskapet i friidrett, og vant der 5000 meter og 3000 meter hinder. Hun fikk tre gullmedaljer under det vietnameiske mesterskapet i friidrett - hun vant 1500 meter, 5000 meter og 3000 meter hinder. Hun deltok i Sørøstasiatiske leker 2019, og vant der de samme tre distansene; 1500 meter, 5000 meter og 3000 meter hinder.

Referanser
----------

1. ↑   World Athletics Database, World Athletics utøver-ID 285791, oppført som Nguyen Thi Oanh[Hentet fra Wikidata]
2. 1 2 3 4 5 6 7 8  World Athletics - *Nguyễn Thị Oanh - Results*, besøkt 15. august 2020.

Eksterne lenker
---------------

* (en) Nguyễn Thị Oanh – World Athletics Rediger på Wikidata